CELEX: 32006D0146
Language: mt
Date: 2006-02-21 00:00:00
Title: Deċiżjoni tal-Kummissjoni tal- 21 ta' Frar 2006 dwar ċerti miżuri protettivi rigward ċerti friefet-il-lejl tal-frott, klieb u qtates ġejjin mill-Malażja (Peniżola) u l-Awstralja (notifikata taħt dokument numru C(2006) 417) Test b'rilevanza għaż-ŻEE

17.12.2008         MT              Il-Ġurnal Uffiċjali ta’ l-Unjoni Ewropea                             303

32006D0146

L 55/44                         IL-ĠURNAL UFFIĊJALI TA’ L-UNJONI EWROPEA                           25.2.2006

                                DEĊIŻJONI TAL-KUMMISSJONI

                                           tal-21 ta' Frar 2006

    dwar ċerti miżuri protettivi rigward ċerti friefet-il-lejl tal-frott, klieb u qtates ġejjin
                           mill-Malażja (Peniżola) u l-Awstralja

                          (notifikata taħt dokument numru C(2006) 417)
                                    (Test b'rilevanza għaż-ŻEE)
                                           (2006/146/KE)

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat id-Direttiva tal-Kunsill 91/496/KEE tal-15 ta' Lulju 1991 li tistabbilixxi l-
prinċipji li jirregolaw l-organizzazzjoni ta’ kontrolli veterinarji fuq annimali li jidħlu fil-
Komunità minn pajjiżi terzi u li temenda d-Direttivi 89/662/KEE, 90/425/KEE u
90/675/KEE1, u partikolarment l-Artikolu 18(1) tagħha,

Billi:

(1)       Id-Deċiżjoni tal-Kummissjoni 1999/507/EC tas-26 ta' Lulju 1999 dwar ċerti miżuri
          protettivi rigward ċerti friefet-il-lejl tal-frott, klieb u qtates ġejjin mill-Malażja
          (Peniżola) u l-Awstralja2 kienet emendata sostanzjalment ħafna drabi3. Għal iktar
          ċarezza u razzjonalità, l-imsemmija Deċiżjoni għandha tiġi kkodifikata.

(2)       Il-kundizzjonijiet prinċipali tas-saħħa tal-annimal li għandhom jiġu mħarsa mill-Istati
          Membri meta jimpurtaw klieb, qtates u annimali oħra suxxettibbli għall-marda tar-
          rabja minn pajjiżi terzi huma stipulati mid-Direttiva tal-Kunsill 92/65/KEE tat-13 ta'
          Lulju 1992 li tistabbilixxi l-ħtiġijiet dwar saħħa tal-annimali li jirregolaw il-kummerċ
          ta’, u l-importazzjoni fil-Komunità ta’ annimali, semen, ova u embrijuni mhux suġġetti
          għal ħtiġijiet ta’ saħħa tal-annimali meħtieġa f’regoli speċifiċi tal-Komunità li hemm

1
          ĠU L 268, 24.9.1991, p. 56. Id-Direttiva kif emendata l-aħħar bl-Att tal-Adeżjoni tal-2003.
2
          ĠU L 194, 27.7.1999, p. 66. Id-Deċiżjoni kif emendata l-aħħar mid-Deċiżjoni 2000/708/KE (ĠU L 289,
          16.11.2000, p. 41).
3
          Ara Anness 1.
 ---pagebreak--- 304             MT              Il-Ġurnal Uffiċjali ta’ l-Unjoni Ewropea                     17.12.2008

       referenza għalihom fl-Anness A (1) tad-Direttiva 90/425/KEE4. Madankollu iċ-
       ċertifikazzjoni veterinarja għadha mhix armonizzata.

(3)    Każijiet fatali ta' marda Hendra u marda Nipah ġew irrappurtati rispettivament fil-
       bnedmin fl-Awstralja u l-Malażja.

(4)    Billi friefet-il-lejl tal-frott tal-ġeneru Pteropus huma kkunsidrati li jrabbu fihom b'mod
       naturali l-vajrus tal-marda Hendra u rinomati li jżommu fihom kwantità ta' vajrus tal-
       marda Nipah; Madankollu dawn il-mammiferi ma jurux sinjali kliniċi ta' mard u
       jistgħu jżommu l-vajrus fil-preżenza ta' antikorpi li jinnewtralizzawh.

(5)    Il-friefet-il-lejl tal-frott huma importati okkażjonalment minn pajjiżi terzi; Fl-istennija
       tal-kundizzjonijiet tas-saħħa tal-annimali tal-Komunità għall-importazzjoni minn
       pajjiżi terzi ta' friefet-il-lejl tal-frott, jidher neċessarju li jiġu introdotti ċerti miżuri
       protettivi rigward il-mard Hendra u Nipah.

(6)    Il-marda Hendra tista' tiġi trasmessa mill-qtates, u klieb u qtates jistgħu jieħdu l-marda
       Nipah. L-espożizzjoni għall-vajruses rispettivi tnissel serokonverżjoni f'annimali
       morda u konvalexxenti, li tista' tinkixef b'test tal-laboratorju.

(7)    Il-preżenza ta' din il-marda żoonotika fil-pajjiżi msemmija hawn fuq tista' tkun ta'
       periklu għal persuni u annimali suxxettibbli fil-Komunità.

(8)    Jeħtieġ li jiġu adottati miżuri protettivi fuq livell Komunitarju rigward l-
       importazzjonijiet ta' friefet-il-lejl tal-frott, klieb u qtates mill-Malażja (Peniżola) u l-
       Awstralja.

(9)    Madankollu, ma kienx hemm rapporti li l-marda Hendra, li hi marda notifikabbli skont
       il-liġi Awstraljana, dehret fl-Awstralja sa mis-sena 1999. Għalhekk, l-ebda testijiet
       speċjali tal-laboratorju ma' huma meħtieġa għall-qtates importati mill-Awstralja.

(10)   Biex kollox ikun ċar ghandhom jittieħdu miżuri li jippermettu l-vjaġġ ta' klieb u qtates
       mill-ajruporti internazzjonali tal-Malażja.

(11)   Il-miżuri stipulati f’din id-Deċiżjoni huma skont l-opinjoni tal-Kumitat Permanenti
       dwar il-Katina Alimentari u s-Saħħa tal-Annimali,

ADOTTAT DIN ID-DEĊIŻJONI:

                                             Artikolu 1

1. L-importazzjoni ta' friefet il-lejl tal-frott tal-ġeneru Pteropus mill-Malażja (Peniżola) u l-
Awstralja hi pprojbita.

2. B'deroga mill-paragrafu 1 u minghajr ħsara għad-dispożizzjonijiet tad-Direttiva tal-Kunsill
92/65/KEE, friefet il-lejl tal-frott tal-ġeneru Pteropus jistgħu jiġu importati b'dawn il-
kundizzjonijiet li ġejjin:

4
       ĠU L 268, 14.9.1992, p. 54. Id-Direttiva kif emendata l-aħħar mid-Direttiva 2004/68/EC (ĠU L 139,
       30.4.2004, p. 320, ikkoreġut minn ĠU L 226, 25.6.2004, p. 128).
 ---pagebreak--- 17.12.2008      MT             Il-Ġurnal Uffiċjali ta’ l-Unjoni Ewropea                       305

         (a) l-annimali jkunu ġejjin minn kolonji fejn ikunu miżmuma,

         (b) l-annimali jkunu nżammu f'post ta' kwarantina għal mill-inqas 60 jum,

         (c) l-annimali jkunu ġew sottomessi b'riżultat negattiv għal newtralizzazzjoni ta'
         serum jew eżami ELISA approvat għal antikorpi kontra vajrus ta' mard Hendra u
         Nipah, magħmul f'laboratorju approvat għal eżamijiet bħal dawn mill-awtoritajiet
         kompetenti minn kampjun ta' demm meħud darbtejn b'intervall ta' minn 21 sa 30
         jum, it-tieni kampjun ikun meħud sa 10t ijiem qabel l-esportazzjoni.

                                            Artikolu 2

1. L-importazzjonijiet ta' klieb u qtates mill-Malażja (Peniżola) huma pprojbiti.

2. B'deroga mill-paragrafu 1 klieb u qtates jistgħu jiġu importati taħt dawn il-kundizzjonijiet li
ġejjin:

         (a) l-annimali ma kellhomx kuntatt ma' ħnieżer għallinqas matul is-60 jum ta' qabel l-
         esportazzjoni,

         (b) l-annimali ma kinux miżmuma f'postijiet fejn matul l-aħħar 60 jum ġew
         ikkonfermati każi ta' marda Nipah,

         (c) l-annimali ġew sottomessi b'riżultat negattiv għal test IgG capture ELISA
         magħmul f'laboratorju approvat għal eżamijiet ta' antikorpi kontra l-vajrus tal-marda
         Nipah mill-awtoritajiet veterinarji kompetenti fuq kampjun ta' demm meħud sa 10t
         ijiem qabel l-esportazzjoni.

3. Il-projbizzjoni msemmija fil-paragrafu 1 ma tapplikax għal klieb u qtates fi vjaġġ, bil-patt li
jibqgħu fl-ambitu ta' ajruport internazzjonali.

                                            Artikolu 3

1. L-importazzjonijiet ta' qtates mill-Awstralja huma pprojbiti.

2. B'deroga minn paragrafu 1, il-qtates jistgħu jiġu importati taħt il-kundizzjoni li l-annimali
ma kinux miżmuma f'postijiet fejn matul l-aħħar 60 jum ġew ikkonfermati każi ta' marda
Hendra.

3. Il-projbizzjoni msemmija fil-paragrafu 1 ma tapplikax għal qtates fi vjaġġ, bil-patt li
jibqgħu fl-ambitu ta' ajruport internazzjonali.

                                            Artikolu 4

Id-Deċiżjoni 1999/507/KE hija mħassra.

Referenzi għad-Deċiżjoni li ġiet imħassra għandhom jinftiehmu bħala referenzi għal din id-
Deċiżjoni u għandhom jinqraw skont it-tabella ta’ korrelazzjoni fl-Anness II.
 ---pagebreak--- 306             MT             Il-Ġurnal Uffiċjali ta’ l-Unjoni Ewropea   17.12.2008

                                            Artikolu 5

Din id-Deċiżjoni hija indirizzata lill-Istati Membri.

Magħmula fi Brussell, il-21 ta' Frar, 2006.
Għall-Kummissjoni

Markos KYPRIANOU
Member of the Commission
 ---pagebreak--- 17.12.2008    MT           Il-Ġurnal Uffiċjali ta’ l-Unjoni Ewropea               307

                                      L-ANNESS I

              Id-Deċiżjoni mħassra flimkien mal-emendi suċċessivi tagħha

             Id-Deċiżjoni tal-                        (ĠU L 194, 27.7.1999,
             Kummissjoni 1999/507/KE                  p. 66)

             — Id-Deċiżjoni tal-                      (ĠU L 255, 30.9.1999,
             Kummissjoni 1999/643/KE                  p. 38)

             — Id-Deċiżjoni tal-                      (ĠU L 3, 6.1.2000, p. 29)
             Kummissjoni 2000/6/KE

             — Id-Deċiżjoni tal-                      (ĠU L 289, 16.11.2000,
             Kummissjoni 2000/708/KE                  p. 41)
 ---pagebreak--- 308       MT            Il-Ġurnal Uffiċjali ta’ l-Unjoni Ewropea         17.12.2008

                                    ANNESS II

                             Tabella ta’ korrelazzjoni

          Id-Deċiżjoni 1999/507/KE                    Din id-Deċiżjoni

      L-Artikolu 1(1)                        L-Artikolu 1(1)

      L-Artikolu 1(2), kliem                 L-Artikolu 1(2), kliem
      introduttorju                          introduttorju

      L-Artikolu 1(2), l-ewwel inċiż         L-Artikolu 1(2)(a)

      L-Artikolu 1(2), it-tieni inċiż        L-Artikolu 1(2)(b)

      L-Artikolu 1(2), it-tielet inċiż       L-Artikolu 1(2)(c)

      L-Artikolu 2(1)                        L-Artikolu 2(1)

      L-Artikolu 2(2), kliem                 L-Artikolu 2(2), kliem
      introduttorju                          introduttorju

      L-Artikolu 2(2), l-ewwel inċiż         L-Artikolu 2(2)(a)

      L-Artikolu 2(2), it-tieni inċiż        L-Artikolu 2(2)(b)

      L-Artikolu 2(2), it-tielet inċiż       L-Artikolu 2(2)(c)

      L-Artikolu 2(3)                        L-Artikolu 2(3)

      L-Artikolu 3                           L-Artikolu 3

      L-Artikolu 4                           —

      —                                      L-Artikolu 4

      L-Artikolu 5                           L-Artikolu 5

      —                                      L-Anness I

      —                                      L-Anness II